**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 30.01.2025 | nr | 2-24-14065 |

**Ettepanek**

Harju Maakohtu menetluses on tsiviilasi nr 2-24-14065, Sanloem Holding OÜ (registrikood 12875181) avaldus pankroti väljakuulutamiseks. 18.10.2024. a nimetas kohus võlgniku ajutiseks pankrotihalduriks vandeadvokaat Kersti Kägi. 13.01.2025. a aruande kohaselt on ajutine haldur seisukohal, et võlgniku maksejõuetus on püsiva iseloomuga, sest osanikud on võtnud vastu otsuse äriühingu suhtes välja kuulutada pankrot. Ajutisele haldurile ei ole teada ja esitatud ei ole äriühingul Eestis kehtivaid koostöölepingud ega töölepinguid. Võlgnikul ei ole ajutisele haldurile teadaolevat Eestis likviidset vara. Vara kuuluvus ja väärtus tuleb välja selgitada võimaliku pankrotimenetluse käigus. Samas on võlgnikul ajutisele haldurile teadaolevaid kohustusi kokku vähemalt 3 880 765,08 eurot.

Kohus teatas 16.01.2025. a väljaandes Ametlikud Teadaanded võimalusest maksta pankrotimenetluse kulude katteks deposiidina 3500 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 27. veebruariks 2025. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-14065.

Lugupidamisega

/digitaalselt allkirjastatud/

Karin Sonntak

kohtunik